U skladu sa odredbama člana 107. Zakona o visokom obrazovanju („Službene novine Kantona Sarajevo“, broj: 36/22), člana 174. Statuta Univerziteta u Sarajevu (broj: 01-14-35-1/23), člana 41. Pravila studiranja za prvi i drugi ciklus studija, integrisani, specijalistički i stručni studij na Univerzitetu u Sarajevu (broj: 01-15-24-1/23), Odlukom Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu te fakulteta i akademija u njegovom sastavu („Službene novine Kantona Sarajevo“, br.: 19/09, 31/12, 36/12, 4/15, 15/15, 16/18, 21/18 i 25/21) i Pravilnikom o bitnim elementima ugovora o studiranju za studente koji studiraju u skladu sa bolonjskim sistemom na fakultetima/akademijama Univerziteta u Sarajevu (broj: 01-1095-1/18) ugovorne strane:

**1. Univerzitet u Sarajevu - Poljoprivredno-prehrambeni fakultet (u daljnjem tekstu: Fakultet) sa sjedištem u Sarajevu, Zmaja od Bosne 8, zastupan od dekana, prof. dr Muhameda Brke,**

**i**

**2. Student *upisati:* ime i prezime (u daljnjem tekstu: student), rođen *upisati:* xx.xx.xxxx. godine u *upisati:* mjesto rođenja,** **JMBG: *upisati:* xxxxxxxxxxxxx, upisan studijske 2023/24. godine u prvu godinu drugog ciklusa studija, u statusu *izbrisati nepotrebno:* redovnog, redovnog samofinansirajućeg, vanrednog studenta,**

**zaključuju:**

**UGOVOR O STUDIRANJU  
za prvi ciklus studija**

**I Predmet ugovora**

**Član 1.**

Predmet ovog ugovora je regulisanje međusobnih prava i obaveza između Fakulteta i studenta, za period trajanja ciklusa studija kojeg student upisuje.

Ugovor iz stava 1. ovog člana zaključuje se na jednom od jezika konstitutivnih naroda u Bosni i Hercegovini[[1]](#footnote-1), a ukoliko su ispunjeni uslovi za to, i na nekom od stranih jezika na kojem se izvodi studij na Fakultetu.

**II Prava i obaveze fakulteta**

**Član 2.**

Fakultet se obavezuje da studentu obezbijedi uslove za prisustvo i praćenje nastave, polaganje ispita u rokovima propisanih Akademskim kalendarom Univerziteta u Sarajevu (Broj: 01-13-10/23), stjecanje diplome i odgovarajućeg stručnog zvanja po okončanju studija, kao i druga prava u skladu sa Zakonom o visokom obrazovanju Kantona Sarajevo, Statutom Univerziteta u Sarajevu, nastavnim planom i programom studija i drugim važećim aktima Kantona Sarajevo, Univerziteta u Sarajevu i Fakulteta.

Nastavni plan i program po kojem student studira oglašen je na web stranici Fakulteta: www.ppf.unsa.ba.

**Član 3.**

Student ima pravo završiti studij po istom studijskom programu po kojem je upisan na Poljoprivredno-prehrambeni fakultet Univerziteta u Sarajevu u roku trajanja jednog ciklusa studija plus dvije studijske godine.

Fakultet zadržava pravo izmjena i dopuna nastavnog plana i programa studija u skladu sa Zakonom o visokom obrazovanju Kantona Sarajevo i Statutom Univerziteta u Sarajevu i ne može se primjenjivati retroaktivno, u smislu utvrđivanja dodatnih obaveza studentu i to za studijsku godinu koju je student uspješno okončao, te za tekuću studijsku godinu.

O izmjenama i dopunama definiranim u stavu 2. ovog člana Fakultet je dužan blagovremeno informisati studenta.

**Član 4.**

Fakultet ima pravo da od studenta naplati školarinu kao i druga prava u skladu sa Zakonom o visokom obrazovanju, Statutom Univerziteta u Sarajevu i drugim aktima Kantona Sarajevo, Univerziteta u Sarajevu i Fakulteta.

**III Prava i obaveze studenta**

**Član 5.**

U skladu sa Zakonom o visokom obrazovanju Kantona Sarajevo i Statutom Univerziteta u Sarajevu, student ima sljedeća prava:

1. prisustvovanja svim oblicima nastave,
2. kvalitetan nastavni proces u skladu sa usvojenim planom i programom,
3. blagovremeno i tačno informiranje o svim pitanjima koja se odnose na studij,
4. transparentno upoznavanje o rasporedu nastave i ispitnim terminima na nivou studijske godine i to u prve dvije sedmice studijske godine,
5. ravnopravnost u pogledu uvjeta studija i tretmana na visokoškolskoj ustanovi kao i na povlastice koje nosi status studenta,
6. različitost i zaštitu od diskriminacije,
7. pravo na zdravstvenu zaštitu u skladu sa Zakonom,
8. korištenje biblioteke i drugih usluga koje se pružaju studentima na visokoškolskoj ustanovi, a u

skladu sa aktima visokoškolske ustanove,

1. konsultacije i pomoć akademskog osoblja u savladavanju nastavnog sadržaja, a posebno pri izradi završnog rada,
2. slobodu mišljenja i iznošenja ličnih stavova koji su u vezi sa nastavnim sadržajem u toku realiziranja nastavnog procesa,
3. evaluaciju rada akademskog osoblja,
4. priznavanje i prijenos bodova između visokoškolskih ustanova s ciljem osiguranja mobilnosti,
5. učešće u postupku izbora za studentsko predstavničko tijelo i druga tijela ustanovljena Statutom

Univerziteta u Sarajevu,

1. sudjelovanje u radu studentskih organizacija,
2. sudjelovanje u radu i odlučivanju tijela Fakulteta u skladu sa Statutom,
3. završiti studijski program po kojem je upisan na Poljoprivredno-prehrambeni fakultet Univerziteta u Sarajevu u roku trajanja jednog ciklusa studija plus dvije studijske godine,
4. zaštitu u slučaju povrede nekog od njegovih prava na način utvrđen Zakonom i Statutom,
5. druga prava predviđena Statutom i drugim općim aktima Univerziteta ili Fakulteta.

**Član 6.**

Student koji studira na Poljoprivredno-prehrambenom fakultetu Univerziteta u Sarajevu ima sljedeće obaveze:

1. pridržavati se Pravila studiranja za prvi i drugi ciklus studija, integrisani, specijalistički i stručni studij na Univerzitetu u Sarajevu (broj: 01-15-24-1/23), koja je propisao Univerzitet u Sarajevu,
2. ispunjavati nastavne i druge obaveze studenta,
3. iskazivati poštovanje prema pravima akademskog i neakademskog osoblja, kao i pravima drugih

studenata na Fakultetu,

1. uredno izvršavati svoje studijske obaveze i učestvovati u akademskim aktivnostima,
2. poštivati kućni red, etički kodeks i kodeks ponašanja i oblačenja,
3. postupati savjesno sa imovinom Fakulteta, a u slučaju nesavjesnog postupanja i pričinjene materijalne štete dužan je istu nadoknaditi u skladu sa odlukom vijeća Fakulteta,
4. druge obaveze utvrđene Zakonom, Statutom ili drugim aktom Univerziteta u Sarajevu.

**IV Finansiranje studija**

**Član 7.**

Upravni odbor Univerziteta, uz prethodnu saglasnost Vlade, utvrđuje školarinu koju su obavezni plaćati studenti koji sami snose troškove studija u svim statusima i svim ciklusima studija za svaku studijsku godinu.

Na usaglašen prijedlog Senata i Upravnog odbora Univerziteta u Sarajevu Vlada utvrđuje iznos upisnine i drugih uplata koje nisu školarine, a koje su studenti obavezni plaćati za svaku studijsku godinu.

**Član 8.**

Svi studenti prilikom upisa studijske godine dužni su dostaviti sljedeću dokumentaciju i uplatnice:

a. Obrazac ŠV 20 /2kom/

b. 2 semestralna lista - na poleđini jednog lista upisati predmete zadnjeg odslušanog semestra

c. uplatnica na svrha upis u \_\_ godinu studija/obnova godine studija

d. uplatnica na 30.00 KM: članarina za biblioteku Fakulteta

e. uplatnica na 10.00 KM svrha: informacioni sistem Fakulteta

f. uplatnica na 10.00 KM svrha: Informacioni sistem Univerziteta u Sarajevu

g. ugovor o učenju i obrazac za izborne predmete na matičnoj instituciji potpisan od strane studenta

U skladu s ordedbama iz tačke d., e. i f. prethodnog stava, uplatnice sa naznačenim iznosom dostavljaju svi studenti, kao i studenti koji pripadaju posebnim kategorijama, bez obzira da li obnavljaju godinu ili upisuju narednu godinu.

**Član 9.**

Redovni studenti koji se finansiraju iz Budžeta Kantona Sarajevo a koji prvi put upisuju odgovarajuću godinu studija obavezni su izvršiti uplatu upisnine u iznosu od 100,00 KM.

Redovni studenti koji se finansiraju iz Budžeta Kantona Sarajevo a koji obnavljaju godinu studija, prilikom upisa obnove obavezni su izvršiti uplatu upisnine-obnove u iznosu od 200,00 KM.

Studenti posebne kategorije u statusu samofinansirajući (na programima koji se finansiraju iz Budžeta KS) a koji imaju prebivalište u Kantonu Sarajevo (djeca šehida i poginulih boraca, djeca ratnih vojnih invalida, djeca dobitnika ratnih priznanja i odlikovanja i djeca bez oba roditelja) prilikom upisa u odgovarajuću godinu studija ne plaćaju upisninu ni školarinu.

Studenti posebne kategorije prilikom obnove godine a koji su upisali studij prema ranijem Zakonu (studenti iz svih kantona), oslobođeni su plaćanja do 100,00 KM po nepoloženom ispitu, te plaćaju samo iznos upisnine - obnove u iznosu od 200,00 KM.

Na studijskim programima svih ciklusa studija Fakulteta koje finansira osnivač, lice sa utvrđenim stoprocentnim invaliditetom ima pravo upisati se u statusu studenta oslobođenog od plaćanja školarine, bez mogućnosti da ovaj status izgubi, pod uslovom da je:

* u mogućnosti obavljati praktične zadatke u nastavi- samostalno ili uz pomoć asistenta;
* steklo pravo upisa na odgovarajući ciklus studija i
* dostavilo dokaz nadležne institucije o procentu invaliditeta.

Studenti koji sami snose troškove redovnog studija (samofinansirajući studenti) prilikom upisa odgovarajuće godine studija obavezni su izvršiti uplatu školarine u iznosu od 1.200,00 KM.

Vanredni studenti prilikom upisa odgovarajuće godine studija obavezni su izvršiti uplatu školarine u iznosu od 900,00 KM.

Studenti koji sami snose troškove redovnog ili vanrednog studija, a koji obnavljaju godinu studija, prilikom upisa obnove obavezni su uplatiti:

a. upisninu-obnovu u iznosu od 200,00 KM

b. do 100,00 KM po nepoloženom ispitu, s tim da ukupan iznos (uključujući i upisninu) ne može preći iznos školarine.

Studenti sa prostora država bivše SFRJ upisuju se i pohađaju studij na Fakultetu pod istim finansijskim uslovima kao i studenti iz Bosne i Hercegovine.

Studenti koji nemaju državljanstvo BiH (osim studenata sa prostora država bivše SFRJ) koji sami snose troškove redovnog studija prilikom upisa odgovarajuće godine studija obavezni su izvršiti uplatu školarine u iznosu od 1.500,00 KM.

Vanredni studenti koji nemaju državljanstvo BiH (osim studenata sa prostora država bivše SFRJ) prilikom upisa prve godine studija obavezni su izvršiti uplatu školarine u iznosu od 1.000,00 KM.

**Član 10.**

Iznos školarine iz prethodnog člana može se uplatiti u punom iznosu prilikom upisa u prvu godinu studija ili u najviše dvije jednake rate i to:

* prva rata prilikom upisa prve godine studija - zimski semestar
* druga rata prilikom obnove zimskog i upisa ljetnog semestra.

O načinu uplate iz stava 1. ovog člana odlučuje student.

**Član 11.**

Uplata iznosa školarine kao i drugih finansijskih obaveza vrši se na depozitni račun Kantona Sarajevo kod BBI banke na broj računa: 1411965320008475, a u skladu sa detaljnim instrukcijama za plaćanje upisnine, školarine i drugih finansijskih obaveza studenata objavljenih na web stranici Fakulteta [www.ppf.unsa.ba](http://www.ppf.unsa.ba).

Školarina ne uključuje troškove kupovine školskog pribora, kupovinu ili iznajmljivanje klnjiga, kao ni troškove učešća u raznim kursevima i obukama za koje se dobijaju posebni certifikati, a koji nisu dio redovne nastave niti troškove izleta i eksurzija.

Školarina ne pokriva troškove smještaja, ishrane, prijevoza, kao ni ostale troškove koji ne ulaze u obaveze Fakulteta.

**Član 12.**

Student ne može upisati narednu studijsku godinu, polagati ispite iz bilo kojeg predmeta u semestru, ukoliko nije uplaćena školarina na način predviđen odredbama člana 9. ovog ugovora.

Ukoliko student ne izvrši uplatu školarine, Fakultet će ga pisanim putem upozoriti na njegovu obavezu plaćanja.

Ukoliko student i nakon upozorenja ne uplati zaostalu školarinu, Fakultet može raskinuti ovaj ugovor te pokrenuti postupak s ciljem naplate dugovanja.

**Član 13.**

Ukoliko student napusti studij, Fakultet zadržava iznos do tada uplaćenih sredstava, uz obavezu studenta kojem je uplata školarine odobrena u ratama da izmiri preostale troškove školarine za tekuću godinu studija.

**Član 14.**

Troškovi participacije cijena usluga Fakulteta koji nisu obuhvaćeni članom 9. ovog ugovora padaju na teret studenta, shodno Odluci Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu te fakulteta i akademija u njegovom sastavu.

**Član 15.**

Student odgovara za povredu obaveza u vezi sa studiranjem kao i odgovornost zbog narušavanja ugleda Fakulteta u skladu sa Statutom Univerziteta u Sarajevu.

**Važenje ugovora**

**Član 16.**

Ovaj ugovor stupa na snagu upisom u prvu studijsku godinu I ciklusa studija i važi do okončanja studija na  
I ciklusu studija ili drugog prestanka statusa studenta.

**Član 17.**

Prije uspješnog okončanja studija na I ciklusu studija status studenta može prestati:

a. ispisom sa Univerziteta odnosno Fakulteta,

b. kada ne upiše narednu ili ne obnovi studijsku godinu,

c. izricanjem disciplinske mjere isključenja sa studija,

d. u drugim slučajevima utvrđenim zakonom, statutom i pravilima studiranja.

**Ostale odredbe**

**Član 18.**

Na odnose koji nisu regulirani ovim ugovorom će se primijeniti odredbe Zakona o visokom obrazovanju Kantona Sarajevo, Statuta Univerziteta u Sarajevu, Pravila studiranja i drugih važećih akata.

**Član 19.**

Eventualne izmjene ovog ugovora će se definirati aneksom ugovora.

**Član 20.**

Ugovorne strane saglasne su da eventualne sporove prvenstveno rješavaju mirnim putem.

U slučaju da nastali spor stranke ne riješe sporazumno, nadležan je Općinski sud u Sarajevu.

**Član 21.**

Ovaj ugovor se sačinjava u 2 (dva) istovjetna primjerka, od kojih svaka ugovorna strana zadržava po 1 (jedan) primjerak ugovora.

|  |  |  |
| --- | --- | --- |
| Student |  | Dekan |
|  |  |  |
| *ovdje upisati: ime i prezime* | M.P. | Prof. dr Muhamed Brka |

Sarajevo, *xx. xx.* 2023. godine

1. Ugovor se može vlastoručno prilagoditi jezičkom izražavanju konstututivnog naroda u BiH [↑](#footnote-ref-1)